Феррейра, Жозе Марсело

Ферейра, Жозе Марсело (, дика вевза Зе Мария цӀарца; вина 1973 шарахь 25 июлехь, Оэйрасехь, Бразили) — бразилин футболист, аьтту турсло. Атлантехь хиллачу 1996 шеран Олимпийн ловзарийн борзанан совгӀатхо Бразилин гулйина командин йукъахь. Коьрта командин йукъахь левзина 25 матчехь.

 Клубан карьера 
Зе Марияс шен говзаллин карьера йолийна бразилин «Португеза Деспортос» клубехь, цунна йукъахь левзина деа шарахь, царех шиъ кхечу клубашкахь арендехь. 1996 шарахь иза кхетта «Фламенгох», цунна йукъахь левзира эха шарахь, иза ийцира «Пармас». «Пармехь» Зе Мария левзира шина шарахь, цул тӀаьхьа дехьавелира «Перудже». Керлачу клубехь гӀуллакхаш йуьхьанца дуьйна ца нисделира Зе Мариян, стартан хӀоттам йукъа ца нислуш дукха Ӏийра иза, масийттаза аренде велира бразилин клубашка, амма тӀаьххьара туьйлира аьтту агӀора дуьхьалонера къовсам, цунах хилира командин хийца йиш йоцу ловзархо. «Перуджица» цхьаьна Зе Мария левзира Интертотон Кедехь а, УЕФАн Кедехь а. 2004 шарахь «Перуджа» арайелира А серера, Зе Мариян лиира клуб хийца. 2004 шеран аьхка хенара волу турслоца барт бира миланан «Интернационалес», цигахь шина шарахь бразилхо 29 матч бен ца левзира. 2006 шарахь Зе Мария испанин «Левантех» кхийтира, царна йукъахь кхин а ловзуш вара Харт Иан, Н’Диайе Сильвен, Манчев Владимир, Робер Лоран. Амма Испанехь карьера дӀа ца йахара Зе Мариян, шо даьлча иза коммандера дӀавахара. 2008 шарахь бразилхо балха хӀотта гӀиртира ингалсан «Куинз Парк Рейнджерс» а, «Шеффилд Юнайтед» командашка. 2008 шеран январехь иза йухавирзира шен дуьххьарлерачу «Португезан» йукъа, цунна йукъахь левзира эха шарахь. Августехь Зе Марияс, массо цецвоккхуш, тӀеийцира марзахойн «Читта ди Кастелло» командо кховдийна барт, цигахь левзира кхин а цхьаьна шарахь. 2009 шарахь дӀаоьхкира шен бутсаш хьостам тӀе. Веха Италехь.

 Хьажоргаш 


 CBF data 



Категори:Бразилин футболисташ
Категори:Футболех ловзаран Бразилин гулйина командин ловзархой
Категори:ФК «Португеза Деспортос» ловзархой
Категори:ФК «Сержипи» ловзархой
Категори:ФК «Понте-Прета» ловзархой
Категори:ФК «Фламенго» ловзархой
Категори:ФК «Парма» ловзархой
Категори:ФК «Перуджа» ловзархой
Категори:ФК «Интернационале» ловзархой
Категори:ФК «Леванте» ловзархой
Категори:Бразилин футболан тренераш
Категори:ФК «Катандзаро» тренераш
Категори:ФК «Чахлэул» тренераш
Категори:ФК «Гор Махиа» тренераш
Категори:ФК «Тирана» тренераш
Категори:1996 шеран аьхкенан Олимпийн ловзарийн борзанан совгӀатхой
Категори:Футболисташ 1996 шеран аьхкенан Олимпий ловзаршкахь